PROJEKTS

2024.gada \_\_\_.jūnijā Nr.**\_\_\_\_**

**Par apropriācijas palielināšanu un līdzekļu piešķiršanu Daugavpils valstspilsētas pašvaldības iestādei “Daugavpils pilsētas Izglītības pārvalde” un naudas balvu piešķiršanu par izglītojamo sasniegumiem**

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas pirmo teikumu, ņemot vērā ar Daugavpils domes 2022. gada 28. aprīļa lēmumu Nr. 246 apstiprinātās kārtības “Daugavpils valstspilsētas izglītības iestāžu izglītojamo apbalvošanas kārtība” 5.punktu, Daugavpils domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 48. un 49.punktu Daugavpils pilsētas Izglītības pārvaldes izglītojamo sasniegumu apkopošanas komisijas 2024. gada 15. maija sēdes protokolu, ņemot vērā Daugavpils valstspilsētas pašvaldības domes Izglītības un kultūras jautājumu komitejas 2024. gada \_\_\_.\_\_\_\_\_ atzinumu un Finanšu komitejas 2024. gada \_\_\_.\_\_\_\_\_\_\_ atzinumu, **Daugavpils valstspilsētas pašvaldības dome nolemj:**

1. Piešķirt līdzekļus 4710 EUR (četri tūkstoši septiņi simti desmit eiro, 00 centi) apmērā no Daugavpils valstspilsētas pašvaldības  budžeta programmas „Izdevumi neparedzētiem gadījumiem” un veikt apropriācijas palielināšanu Daugavpils valstspilsētas pašvaldības iestādei “Daugavpils pilsētas Izglītības pārvalde” (juridiskā adrese: Saules iela 7, Daugavpilī) saskaņā ar 1. un 2.pielikumu.

2. Izmaksāt naudas balvas Daugavpils pilsētas izglītības iestāžu izglītojamajiem par iegūtajiem sasniegumiem saskaņā ar 3.pielikumu.

3. Uzdot Daugavpils pilsētas Izglītības pārvaldei iesniegt Daugavpils pašvaldības centrālās pārvaldes centralizētajā grāmatvedībā personu sarakstu, kurām tiks pārskaitīta naudas balva par kolektīviem/komandas sasniegumiem.

4. Naudas balvas izmaksāt no Daugavpils pilsētas Izglītības pārvaldes budžeta.

Pielikumā:

1. Daugavpils valstspilsētas pašvaldības  budžeta programmas „Izdevumi neparedzētiem gadījumiem” ieņēmumu un izdevumu tāmes grozījumi un paskaidrojums 2024.gadam.
2. Daugavpils pilsētas Izglītības pārvaldes pamatbudžeta apakšprogrammas „Iestādes pārvalde un vadība” ieņēmumu un izdevumu tāmes grozījumi un paskaidrojums 2024.gadam.
3. 2023./2024. mācību gada starptautisko, valsts un novada olimpiāžu un konkursu laureātu saraksts.

Daugavpils valstspilsētas pašvaldības domes priekšsēdētājs A.Elksniņš